CELEX: 22017D1829
Language: sk
Date: 2015-12-11 00:00:00
Title: Rozhodnutie Spoločného výboru EHP č. 318/2015 z 11. decembra 2015, ktorým sa mení príloha XIII (Doprava) k Dohode o EHP [2017/1829]

12.10.2017   
               
               
                  SK
               
               
                  Úradný vestník Európskej únie
               
               
                  L 263/37
               
            ROZHODNUTIE SPOLOČNÉHO VÝBORU EHP
      č. 318/2015
      z 11. decembra 2015,
      ktorým sa mení príloha XIII (Doprava) k Dohode o EHP [2017/1829]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Nariadenie Európskeho parlamentu a Rady (ES) č. 80/2009 zo 14. januára 2009 o kódexe správania pri používaní počítačových rezervačných systémov a o zrušení nariadenia Rady (EHS) č. 2299/89 (1) sa má začleniť do Dohody o EHP.
               
            
                  (2)
               
               
                  Nariadením (ES) č. 80/2009 sa zrušuje nariadenie Rady (EHS) č. 2299/89 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Príloha XIII k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 63 [nariadenie Rady (EHS) č. 2299/89] prílohy XIII k Dohode o EHP sa nahrádza takto:
      „32009 R 0080: nariadenie Európskeho parlamentu a Rady (ES) č. 80/2009 zo 14. januára 2009 o kódexe správania pri používaní počítačových rezervačných systémov a o zrušení nariadenia Rady (EHS) č. 2299/89 (Ú. v. EÚ L 35, 4.2.2009, s. 47).
      Ustanovenia nariadenia sa na účely tejto dohody vykladajú s týmito úpravami:
      
                  a)
               
               
                  V článku 8 ods. 1 sa vzhľadom na štáty EZVO pod výrazmi „Spoločenstvo“ a „Komisia“ rozumejú „štáty EZVO“.
               
            
                  b)
               
               
                  Článok 8 ods. 2 sa nevzťahuje na štáty EZVO. Štáty EZVO monitorujú uplatňovanie diskriminačného alebo nerovnocenného zaobchádzania s leteckými dopravcami zo štátov EZVO dodávateľmi systému v tretích krajinách.
               
            
                  c)
               
               
                  V článku 11 ods. 8 sa vzhľadom na štáty EZVO pod výrazom „smernicou 95/46/ES, vnútroštátnymi ustanoveniami prijatými na jej základe a ustanoveniami medzinárodných dohôd, ktorých zmluvnou stranou je Spoločenstvo“ rozumie „smernicou 95/46/ES a vnútroštátnymi ustanoveniami prijatými na jej základe“. V článku 11 ods. 9 sa vzhľadom na štáty EZVO pod výrazom „ustanovenia uvedenej smernice, na vnútroštátne ustanovenia prijaté na jej základe a na ustanovenia medzinárodných dohôd, ktorých zmluvnou stranou je Spoločenstvo“ rozumie „ustanovenia uvedenej smernice a vnútroštátne ustanovenia prijaté na jej základe“.
               
            
                  d)
               
               
                  V článkoch 13, 14, 15 a 16 sa vzhľadom na štáty EZVO pod výrazom „Komisia“ rozumie „Dozorný úrad EZVO“, pod výrazom „Súdny dvor Európskych spoločenstiev“ sa rozumie „Súd EZVO“ a pod výrazom „článkami 81 a 82 zmluvy“ sa rozumie „článkami 53 a 54 Dohody o EHP“.“
               
            Článok 2
      Znenie nariadenia (ES) č. 80/2009 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť 12. decembra 2015 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
      
         V Bruseli 11. decembra 2015
         
            
               Za Spoločný výbor EHP
            
            
               predsedníčka
            
            Oda SLETNES
         
      
      
         (1)  Ú. v. EÚ L 35, 4.2.2009, s. 47.
      
         (2)  Ú. v. ES L 220, 29.7.1989, s. 1.
      
         (*1)  Ústavné požiadavky boli oznámené.
      
         Vyhlásenie štátov EZVO
         k rozhodnutiu č. 318/2015 z 11. decembra 2015 o začlenení nariadenia Európskeho parlamentu a Rady (ES) č. 80/2009 zo 14. januára 2009 o kódexe správania pri používaní počítačových rezervačných systémov a o zrušení nariadenia Rady (EHS) č. 2299/89
         
            „Zrušené nariadenie Rady (EHS) č. 2299/89 a nariadenie Európskeho parlamentu a Rady (ES) č. 80/2009 sa okrem iného vzťahuje na právomoc uložiť pokuty v určitej oblasti práva týkajúceho sa hospodárskej súťaže. Začlenenie druhého nariadenia nemá vplyv na inštitucionálne riešenia, pokiaľ ide o budúce akty, ktorými sa zverujú právomoci uložiť pokuty mimo oblasti práva týkajúceho sa hospodárskej súťaže.“